כרם משעור

כרם מרואן משעור (בערבית: كرم مشعور; נולד ב-9 באוגוסט 1991) הוא כדורסלן ערבי-ישראלי המשחק בעמדת הפורוורד במכבי עירוני רמת גן בליגת העל בכדורסל. משעור הוא השחקן הערבי הראשון שזומן לנבחרת ישראל.

ביוגרפיה
משעור נולד בנצרת למשפחה ערבית-נוצרית. בנם של ראדה ומרואן. למד בתיכון סיינט ג'וזף בנצרת ושיחק כדורסל במחלקת הנוער של מכבי ימק"א נצרת ובכיתה י"ב עבר למחלקת הנוער של עמק יזרעאל ששיחקה בליגה הלאומית לנוער. הוא העפיל עם עמק יזרעאל עד לגמר הגביע לנוער ב-2009, בו קלע 28 נקודות ולקח 14 כדורים חוזרים. משעור היה חבר בנבחרת ישראל בכדורסל עד גיל 18 שהשתתפה באליפות אירופה בצרפת וסיימה במקום ה-15. באליפות קלע 5.8 נקודות ולקח 7.5 ריבאונדים בממוצע למשחק. כמו כן שיחק בעונת 2009/10 בקבוצת הבוגרים של עמק יזרעאל ששיחקה בליגה הארצית.

ב-2010 נסע לקרובי משפחתו בארצות הברית ושיחק בקבוצה של איגוד האתלטים החובבים בלאס וגאס. בשנים 2010–2012 שיחק במסגרת ליגת המכללות של ה-NCAA באוניברסיטת נבדה בלאס וגאס. הוא לא שותף בדקות משמעותיות ועזב לאחר כשנתיים לאוניברסיטת מורהד בקנטקי. בהתאם לחוקי ה-NCAA נאלץ להמתין שנה בטרם יכול היה לשחק בקבוצת הכדורסל של האוניברסיטה ואת מרבית עונת 2013/2014 החמיץ בשל פציעה. בעונת 2014/2015 שיחק 34 משחקים בהם רשם ממוצע למשחק של 22 דקות, 10.9 נקודות ו-5.9 ריבאונדים.

ב-2015 שב לישראל והצטרף לבני הרצליה מליגת העל. ב-26 בדצמבר 2015 קלע כרם 25 נקודות במשחק מול מכבי תל אביב ושבר שיא קריירה. הוא סיים את עונתו הראשונה בקבוצה עם ממוצע של 8.2 נקודות ו-4.1 ריבאונדים למשחק. בתום העונה נבחר לתגלית העונה בליגת העל וזומן לסגל נבחרת ישראל בכדורסל.

באמצע עונת  מונה לקפטן בני הרצליה, במקומו של אבירם זליקוביץ' שעבר להפועל ירושלים. בכך היה משעור לקפטן הערבי הראשון בתולדות ליגת העל בכדורסל. את העונה סיים עם ממוצע של 14.5 נקודות ו-10.3 ריבאונדים למשחק (ראשון בליגה).

ביוני 2016 זומן לנבחרת ישראל, והיה לשחקן הערבי-ישראלי הראשון שזומן לנבחרת.ביולי 2017 אחרי שזומן לנבחרת, הוא סירב להתייצב לאימונים הראשונים לקראת אליפות אירופה בכדורסל, בטענה של פציעה, ובשל אי התייצבותו לאימונים הודח מסגל הנבחרת לאליפות אירופה.

ביולי 2017, חתם לשנתיים בקבוצת מכבי תל אביב. הוא השחקן הערבי-ישראלי הראשון בשורות הקבוצה.

באוגוסט 2018 שוחרר משעור ממכבי תל אביב ושב לבני הרצליה, לאחר שהוסכם על התרת חוזהו.
בקיץ 2019 חתם בגריס אוברהופן מהליגה הצרפתית השנייה.

במרץ 2020 חתם משעור בקבוצת הפועל תל אביב עד לסוף העונה. בעונה זו שותף ב-9 משחקים והעמיד ממוצעים של 4.6 נק' ו-2.7 ריבאונדים ב-14.8 דק'.

באוגוסט 2020 חתם בהפועל חיפה מליגת העל. בעונה זו שותף ב-20 משחקים לפני שנפצע והעמיד 10.5 נק' ו-3.9 ריבאונדים ב-20.5 דק'.

בדצמבר 2021 חתם בהפועל גליל עליון. בעונה זו שותף ב-15 משחקי ליגה והעמיד 3.5 נק' ב-13.1 דק'

ביוני 2022 חתם בעירוני קריית אתא.

קישורים חיצוניים

 כרם משעור, באתר ליגת העל הישראלית
 
 כרם משעור באתר אוניברסיטת מורהד
 כרם משעור באתר אוניברסיטת נבדה בלאס וגאס

הערות שוליים

כדורסלנים ישראלים
ספורטאים ערבים ישראלים
כדורסלני אוניברסיטת נבדה בלאס וגאס
כדורסלני בני הרצליה
כדורסלני הפועל חיפה
כדורסלני הפועל תל אביב
כדורסלני מכבי תל אביב
כדורסלני הפועל גליל עליון
כדורסלני עירוני קריית אתא
כדורסלני מכבי עירוני רמת גן
כדורסלנים ישראלים בליגת המכללות בארצות הברית
ערבים נוצרים ישראלים
נוצרים מזרח תיכוניים
נצרת: ספורטאים
בוגרי תיכון סנט ג'וזף (נצרת)
ישראלים שנולדו ב-1991